Index - Külföld - Százezerszeres sugárzási szintet mértek a Komszomolec szovjet atomtengeralattjáró roncsánál
2019.07.10. 05:45
A megengedett határértéknél százezerszer magasabb sugárzási szintet mértek a Norvég-tengerben 1989-ben elsüllyedt Komszomolec szovjet atomtengeralattjáró környékén, ugyanakkor ez a sugárszennyezettség nem jelent veszélyt az emberre, közölte kedden a norvég TV2 hírtelevízió a roncshoz júliusban indított első közös orosz-norvég kutatóexpedíció résztvevőire hivatkozva. Az MTI úgy idézi a műsort:
"Részletesebben kielemezzük a mintákat, ahogy partra érünk. Az általunk helyben mért szint 100 becquerel literenként", mondta a mostani kutatócsoportot vezető Hilde Elise Heldal. Kiemelte, hogy ez a sugárszennyezettség nem veszélyes.
Nyugodtan meg lehet enni az ezekből az északi térségekből származó halakat